། །ལུས་མེད་མཁའ་འགྲོའི་ཆོས་བསྐོར་དགུའི་
གསལ་བྱེད་བཞུགས་སོ། །
ན་མོ་གུ་རུ་དེ་ཝ་ཌཱ་ཀི་ནི། བླ་མ་དང་དཔལ་རྡོ་རྗེ་རྣལ་འབྱོར་མ་ལ་ཕྱག་
འཚལ་ ལོ། ། །གྲུབ་ པ་ ལུས་ ཀྱི་ སྤྲུལ་ པར་ རུ། །རབ་ ཏུ་ འབད་ པས་ ཕྱོགས་ ཀུན་
གསལ། །སངས་རྒྱས་རྣམས་ནི་བསྐུལ་བར་མཛད། །ཅིར་ཡང་མི་རྟོག་ཁྱེད་ ལ་
གསལ། །རང་ བཞིན་ དབྱིངས་ ལས་མ་གཡོས་པར། །རྣམ་པ་ཀུན་གྱིས་ མཆོག་
དང་ལྡན། །རྒྱལ་བ་ཀུན་གྱི་སྙིང་པོ་མཆོག །དེ་ལ་གུས་པས་ཕྱག་འཚལ་འདུད། །
ལུས་མེད་ཡེ་ཤེས་མཁའ་འགྲོ་མའི། །ལྷན་ཅིག་སྐྱེས་པའི་གསང་ཚིག་འདི། །རང་
དོན་དྲི་མེད་གཞན་དོན་དུ། །བརྩེ་བའི་བསམ་པས་ཡི་གེར་དགོད། །
སློབ་དཔོན་ཆེན་པོ་ཏཻ་ལོ་པས། ཨུ་རྒྱན་གྱི་ཡུལ་དུ་བྱོན་ནས་སྐུ་གསུམ་
མཁའ་འགྲོ་ཟིལ་གྱི་མནན། ཆོས་སྐུ་ཡེ་ཤེས་ཀྱི་མཁའ་འགྲོ་ལ་ཡིད་བཞིན་ནོར་བུ་
རྣམ་པ་གསུམ་ཞུས། ཐབས་ཤེས་རབ་ཀྱི་གཤོག་པས་མཁའ་ལ་ལྡིང་ཞིང་བྱོན།
རང་བཞིན་དག་པའི་མཁའ་ལ་སྤོས་ཀྱི་དྲི་དང་། གདུགས་དང་རྒྱལ་མཚན་དང་།
བ་དན་དང་། རོལ་མོའི་སྒྲ་ལ་སོགས་པའི་མཆོད་པ་རྣམས། རང་བཞིན་གྱིས་སྤྲིན་
ཕུང་བསྟིབ་པ་བཞིན་བྱུང༌། དེ་རྣམས་ཀྱི་དཀྱིལ་ན་སྐུ་གསུང་ཐུགས་ཀྱིས་ཡི་གེ་
མཐིང་ནག་འོད་ཟེར་དང་བཅས་པ་ལ། མཆོད་པ་འབུལ་བ་མཐོང་། སློབ་དཔོན་
ཆེན་པོ་ཏཻ་ལོ་པས་ཕྱག་གཉིས་ཐལ་མོ་སྦྱར༌། ཕྱག་འཚལ་གསོལ་བ་གཏབ་པས།
ལུས་མེད་ཡེ་ཤེས་ མཁའ་འགྲོའི་ཞལ་ནས། གསང་བ་ཆེན་པོ་རྨད་བྱུང་གཙོ། །
262-226

ལུས་མེད་མཁའ་འགྲོའི་ཆོས་སྐོར་དགུའི་གསལ་བྱེད།
ཤིན་ཏུ་ཟབ་པའི་གདམས་པ་དགུ། །སྨིན་གྲོལ་སེམས་ཀྱིས་རྒྱ་མདུད་ཤིག །དམ་
ཚིག་རང་སེམས་མེ་ལོང་བལྟོས། །རྩ་རླུང་གྲ་མིག་འཁོར་ལོ་བསྐོར། །བདེ་ཆེན་
གསུང་གི་རིན་ཆེན་ཟུང་། །རང་ གྲོལ་ཕྱག་རྒྱ་ཆེན་པོ་བསྒོམས། །སྤྱོད་པ་ཆུ་ ལ་
རལ་གྲི་འདེབས། །རིག་པ་ཡེ་ཤེས་སྒྲོན་མེ་ལྟོས། །དམ་རྫས་རྟོགས་པའི་ཉི་མ་
འདེ། །རོ་སྙོམས་ཕྱིའི་མེ་ལོང་བལྟོས། །ཅེས་གསུངས་པ་བཅོམ་ལྡན་འདས་མའི་
ཞལ་ནས་གསུང་ པ་ གསང་སྔགས་རྡོ་རྗེ་ཐེག་པའི་རྣལ་ འབྱོཪ་བླ་ན་མེད་པའི་
བཅུད་ཀྱི་སྙིང་པོ་འདུས་པ། ཡང་ཞུན་དགོས་འདོད་འབྱུང་བ་ཡིད་བཞིན་ནོར་བུ་
ལྟ་བུ་འདི། སློབ་དཔོན་ཏཻ་ལོ་པས་ཨུ་རྒྱན་གྱིས་ཡུལ་ནས་སྤྱན་དྲངས། དཔལ་ན་
རོ་པ་ལ་གནང་ནས་སྐལ་ལྡན་གྱི་གདུལ་བྱ་རྣམས་ལ་རིམས་ཀྱིས་བརྒྱུད་པའོ། །
ཆོས་བསྐོར་དགུའི་དང་པོ། སྨིན་གྲོལ་སེམས་ཀྱི་རྒྱ་མདུད་བཤིག
།ཅེས་
ཐོ་
པའི་དོན། རྡོ་རྗེ་རྣལ་འབྱོར་མ་བསྒོམ་པར་འདོད་པས་བསྒྲུབ་པ་ལ་བརྩོན་ཞིང་
དམ་ཚིག་དང་ལྡན་པ། བླ་མ་ལ་གུས་ཤིང་བདེ་མཆོག་གི་དལ་དུ་དབང་ཐོབ་ཅིང༌།
འདིའི་སྒོས་ཀྱི་བྱིན་བརླབས་ཐོབ་པའི་རྣལ་འབྱོར་པས་དུར་ཁྲོད་ལ་སོགས་པ་
དབེན་ཞིང་ཡིད་དང་མཐུན་པའི་གནས་སུ་མཐུན་རྐྱེན་ཚོགས་པས་རྣལ་འབྱོར་མ་
བསྒྲུབ་ པར་ འདོད་ པས། སྲོད་ལ། གཉིད་ཀྱིས་རྣལ་འབྱོར་གྱིས་ཉལ་ ནས།
རངས་འཆར་ཁར། དཔའ་བོ་དང་རྣལ་འབྱོར་མ་དཔག་ཏུ་མེད་པ་མདུན་གྱི་ནམ་
མཁར་བཞུགས་པའི་བཅང་ཏེའུའི་སྒྲས་སྔགས་ཀྱིས་རང་བཞིན་གྱི་སྙིང་པོའི་སྒྲས་
བསྐུལ་ནས་རྡོ་རྗེ་རྣལ་འབྱོར་མའི་སྐུར་ལངས་ལ། བདེ་བའི་སྟན་ལ་འདུག་ནས།
དེ་རྣམས་ལ་ ཕྱག་ འཚལ་བའི་བསམ་པས་ནམ་མཁར་བཏེག་ཏེ་ཐལ་མོ་སྦྱར།
བདུད་རྩི་རིལ་བུ་ཁར་བཅུག་ལ། སྐྱབས་འགྲོ་སེམས་བསྐྱེད་བྱ་ཀ་པ་ལར་བདུད་
262-227

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར།
རྩི་རིལ་བུ་སྦྱར་བའི་སྨྱོས་བྱེད་བཟང་པོས་བཀངས་པ་ལ་གཡོན་པའི་འཐེབ་སྲིན་
གྱིས་ཆོས་འབྱུང་བསྣོལ་མ་བྲིས་ཤིང་། ཨོཾ་ཨཱཿཧཱུྃ་ཧ་ཧོ་ཧྲིདབུས་སུ་བཾ་བསམ་ཞིང་
ངག་དུའང་བརྗོད། ཡིག་འབྲུ་ལས་ཕྱོགས་བཅུར་འོད་ཟེར་འཕྲོས། ཕྱོགས་བཅུའི་
རྒྱལ་བ་ཡབ་ ཡུམ་གྱི་ ཐུགས་བརྒྱུད་བསྐུལ། སྦྱོར་མཚམས་ནས་ཐིག་ལེ་དཀར་
དམར་བྱུང་ཞིང་རྫས་ལ་ཐིམ་པར་བསམ། ཡིག་འབྲུ་དྲུག་བརྗོད། ལག་པ་གཡོན་
པའི་མཐིལ་དུ་པདྨ་འདབ་མ་ལྔ་པའི་དབུས་སུ། ཨོཾ་བཾ་ལ་སོགས་པའི་ལྷ་མོ་རྣམས་
དང༌། གཡས་པའི་འཐིལ་དུ་པདྨ་ལ་ཡབ་དྲུག་བསྐྱེད། ཕན་ཚུན་གཡོན་དུ་བདུད་
རྩིས་གཏོར་ཞིང་མཆོད་དོ། །
ཐལ་མོ་སྦྱར་ལ་ཡབ་ཡུམ་སྙོམས་པར་ཞུགས་པས། བདག་གིས་རྒྱུད་ལ་
ཟག་མེད་ཀྱི་བདེ་བ་སྐྱེས་པར་བསམ་ཞིང་ལུས་ལ་བྱུང་པས། གོ་ཆ་ལུས་ལ་ཐིམ་
པར་ བསམ། གཡོན་ པའི་ འཐེབ་ སྲིན་ གྱིས། གནས་ ཀྱིས་ ཕྱོགས་ འཚམས་ སུ་
གཏོར་ཞིང་། སུམ་བྷ་ནི་བརྗོད་པས་བསྲུང་པའི་འཁོར་ལོ་བསྒོམ། བདུད་རྩི་ལྕེ་
ལ་བཞག་ཅིང་གསུམ་དུ་ཐིག་ལེ་བྱ། རང་སྐད་ཅིག་གིས་རྣལ་འབྱོཪ་མཪ་དྲན་
པར་བྱས་ལ། སྤྱི་བོའི་མདུན་གྱིས་བར་སྣང་ལ་བླ་མ་འཛུམ་བག་དང་བཅས་པ་
རུས་པའི་བརྒྱན་གྱིས་སྤྲས་པ་གྲི་གུག་དང་ཐོད་པ་འཛིན་པ། སྐྱབས་འགྲོ་གནས་
ཐམས་ཅད་འདུས་པའི་ངོ་བོར་བཞུགས་པ། དཔའ་བོ་དང་རྣལ་འབྱོར་མ་སངས་
རྒྱས་བྱང་སེམས་ཐམས་ཅད་རྣལ་འབྱོར་མའི་གཟུགས་སུ་མདུན་གྱིས་ནམ་མཁར་
སྤྱན་དྲངས་ལ་མོས་གུས་དུངས་པ་བྱ། གང་གི་དྲིན་གྱིས་བདེ་ཆེན་ཉིད། །སོགས་
ཀྱི་བླ་མ་དང་དཔལ་ལྡན་རྡོ་རྗེ་མཁའ་འགྲོ་མ་ཅེས་སོགས་ཀྱིས་ཕྱག་བྱས་མཆོད་
པ་ཕུལ། སྡིག་པ་ཐམས་ཅད་སོ་སོར་བཤགས། །དགེ་བ་ཀུན་ལ་རྗེས་ཡིད་རང་། །
262-228

ལུས་མེད་མཁའ་འགྲོའི་ཆོས་སྐོར་དགུའི་གསལ་བྱེད།
1
ཆོས་ཀྱི་འཁོར་ལོ་བསྐོར་བར་བསྐུལ། །མྱ་ངན་མི་འདའ་གསོལ་བ་འདེབས། །
དཀོན་མཆོག་གསུམ་ལ་བདག་སྐྱབས་མཆི། །སངས་རྒྱས་བྱང་ཆུབ་ཡིད་ལ་བཞག
བྱང་ཆུབ་སེམས་ནི་བསྐྱེད་པར་བགྱིས། །སེམས་ཅན་མ་ལུས་འགྲོན་དུ་གཉེར། །
བྱང་ཆུབ་སྤྱོད་མཆོག་སྤྱད་པར་བགྱིས། །འགྲོ་ལ་ཕན་ཕྱིར་སངས་རྒྱས་ འགྲུབ་
།
པར་ཤོག །
ཚད་མེད་པ་བཞི་བསྒོམ་ཚོགས་བརྟེན་རང་ལ་ཐིམ་པས། རང་གི་སྙིང་
ཁའི་ཨ་ལས་འོད་ཟེར་འཕྲོས། ཨ་ཉེར་ཅིག་བརྗོད་པས་ཕྱི་ནང་ གི་ དངོས་ པོ་
ཐམས་ཅད་སྟོང་པར་བསྒོམ། འདི་ལྟར་ཕུང་པོ་ཁམས་དང་བསྐྱེད་མཆེད་ཐམས་
ཅད་ནི་གདོད་མ་ནས་ངོ་བོ་ཉིད་ཀྱིས་སྟོང་པ་བློ་ཡིས་བརྟགས་པར་ཟད་པས།
ནམ་མཁའ་ལ་ཡང་མཚན་ ཉིད་མེད། དེ་ལྟར་འཁོར་འདས་ཆོས་རྣམས་ཀུན། །
ནམ་མཁའ་དང་ནི་མཉམ་སྦྱོར་བས། །གང་ཤར་དེ་ཉིད་ངེས་པས་ན། །ཀུན་ཀྱང་
མཉམ་ པ་ ཉིད་ དུ་ གསལ། ། །དཀྱིལ་ འཁོར་ ཀུན་ གྱིས་ བདག་ པོར་ འགྱུར། །ཅེས་
པའི་དོན་བསམ་ཞིང་། དེའི་ངང་ལས་རྡོ་རྗེ་རྭ་བ་མེ་རི་དང་བཅས་པ་དུར་ཁྲོད་
ཆེན་པོ་བརྒྱད་ཀྱིས་བསྐོར་བའི་དབུས་སུ། པདྨ་འདབ་མ་བརྒྱད་པའི་ལྟེ་བར་སྣ་
ཚོགས་པདྨ་དང་། ཎི་ལས་རོའི་གདན་གྱིས་སྙིང་ཁར་ཉི་མའི་དཀྱིལ་འཁོར་ གྱི་
སྟེང་དུ། བཾ་ལས་འོད་ཟེར་འཕྲོས། ཕྱོགས་བཅུའི་རྒྱལ་བ་ཐམས་ཅད་འདུས་ཤིང་
ཐིམས་ པ་ ལས། ངག་ སྔགས་ སེམས་ ལྷར་ གྱུར་ པར་ བསམ་ པ་ ནི། རྡོ་ རྗེ་རྣལ་
འབྱོར་མ་སྙིང་རྗེས་འགྲོ་བ་མ་ལུས་པ་ལ་གཟིགས་པས་སྐུ་མདོག་དམར་མོ་ཞལ་
གཅིག་ཕྱག་གཉིས་ཅུང་ཟད་ཁྲོ་ཞིང་འཛུམ་པ་སྤྱན་གསུམ་དམར་ལ་མཁྱུག་པ།
ཕྱག་གཡས་པ་རྡོ་རྗེ་གྲི་གུག་གདེངས་པ། གཡོན་ཐོད་པ་ཁྲག་གིས་གང་བ་འཛིན་
262-229

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
པ། ཕྲག་པ་གཡོན་པར་ཁ་ཊཱཾ་ཀ་དཀར་པོ་ལྡིང་ཐབས་སུ་བསྣམས་པ། དབུ་སྐྲ་
ནག་པོ་སིལ་བུར་ཐུར་དུ་འཕྱང་བ།
ལ་བརྒྱན་པ།
༣
རྡོ་རྗེས་བརྒྱུས་པའི་ཐོད་པ་སྐམ་པོ་ལྔས་དབུ་
རྡོ་རྗེ་རྒྱ་གྲམ་འཁོར་ལོ་སྤྱི་གཙུག་ཟླ་ཕྱེད་དང་ནོར་བུ་རིན་པོ་ཆེའི་
ཟེ་སྲོག་ཅན། རྒྱུ་མས་བརྒྱུས་པའི་ཐོད་པ་རློན་པ་ལྔ་བཅུའི་ཕྲེང་བ་ཕྲེང་བ་མགུལ་
དུ་ འཕྱང་ བ། མི་ རུས་ ཀྱི་ རྣ་ ཆས་ མགུལ་ བརྒྱན། ཕྱག་ ཞབས་ ཀྱི་ གདུབ་བུ། སྐ་
རགས་ཀྱིས་སྤྲས་པ། སྐུ་གཅེར་མོ་ལ་རུས་པའི་བརྒྱན་ལྔས་བརྒྱན་པ། འོད་ཟེར་
རབ་ཏུ་འབར་བའི་འཕྲེང་བ་ཀུན་ཏུ་འཁྲིགས་པ། བརྒྱད་གཉིས་ལོན་པའི་ན་ཚོད་
ཅན། ཞབས་གཡོན་བརྐྱང་པའི་བྲང་བས་མནན་ཅིང་། གཡས་བསྐུམས་པའི་སོར་
མོ། གཡོན་གྱི་བརླ་ལ་གཏད་ཅིང་རོལ་པས་ཡེ་ཤེས་ཀྱི་མེ་འབར་བའི་དབུས་ན་
བཞུགས་པའོ། །
ནཱ་ རོ་ པའི་ གཞུང་ དང༌། ། བསེ་ བསྒོམ་རྡོ་ རྗེ། ཁྲོ་ མོ་ བཾ་ ལས་ སྐྱེས་ པའི་
དམར་མོ་འདི་མཛད། ཡང་ན་ཨ་ཉེར་ཅིག་བརྗོད་སྟོང་པའི་ངང་ལས་པདྨ་ཟླ་བ་ཎི་
མཁའ་འགྲོ་སྐུ་
ལས་རོ་དང་ཉི་མའི་སྟེང་དུ་རང་གི་སེམས་ཧཱུཾ་གི་འཕྲོ་འདུ་ལས།
མདོག་འཐིང་ནག་ཞལ་མཆེ་བ་ཅུང་ཟད་བརྩིགས་པ། སྤྱན་གསུམ་ཁྲོ་གཉེར་ཅན་
དབུ་སྐྲ་སིལ་བུ་འཕྱང་བ་རྡོ་རྗེ་སྔོན་པོས་བརྒྱུས་པའི་ཐོད་སྐམས་ལྔས་དབུ་རྒྱན་པ།
མགོ་རློན་གྱི་ཕྲེང་བ་དང་ཕྱག་རྒྱ་ལྔས་བརྒྱན་པ། ཕྱག་གཡས་དང་པོ་གྲི་གུག་ནམ་
མཁའ་ལ་འཕྱར་བ། གཡོན་དང་པོ་ཐོད་ཁྲག་ཐུགས་ཁར་འཛིན་པ། གཡས་འོག་
མ་ཌཱ་མ་རུ། གཡོན་འོག་མ་ཁ་ཊཱཾ་ག་བསྣམས་པ། ཞབས་གཡས་བསྐུམས་གཡོན་
བརྐྱང་པའི་སྟབས་ཀྱིས་ཡེ་ཤེས་ཀྱི་མེ་འབར་བའི་དབུས་ན་བཞུགས་པ། ཧཱུཾ་ལས་
སྐྱེས་པའི་སྔོན་མོ་ཕྱག་བཞི་མ་འདི། དམར་བསྒོམ་སོགས་འགའ་རེས་མཛད་དེ།
262-230

ལུས་མེད་མཁའ་འགྲོའི་ཆོས་སྐོར་དགུའི་གསལ་བྱེད།
:: 1:ཀ ཎྜ
རང་གང་འཐད་ བསྒོམ་པས་ཁྱབ་པ་འདྲ། ཕྱོགས་བཞིར་པད་ཟླའི་གདན་གྱིས་
སྟེང་དུ། ཤར་དུ་ཧ། བྱང་དུ་ས། ནུབ་ཏུ་ནི། ལྷོར་རི་ལས། ཤར་དུ་རྡོ་ རྗེ་ མཁའ་
འགྲོ་སྔོན་མོ། བྱང་དུ་ལས་ཀྱི་མཁའ་འགྲོ་ལྗང་ཁུ། ནུབ་ཏུ་པདྨ་མཁའ་འགྲོ་དམར་
མོ། ལྷོར་རིན་ཆེན་མཁའ་འགྲོ་སེར་མོ་རྣམས་གཡས་གྲི་གུག །གཡོན་ཐོད་ཁྲག །
གྲུ་མོ་ན་ཁ་ཊཱཾ་ཀ་དཀར་པོ། བརྒྱན་ཆ་ལུགས་གཙོ་མོ་དང་འདྲ་བར་བསྐྱེད། གོ་ཆ་
དྲུག་དང་གནས་གསུམ་དུ་འབྲུ་གསུམ་བཀོད། ཐུགས་ཁའི་ས་བོན་རྣམས་ལས་
འོད་ཟེར་འཕྲོས་པས། འོག་མིན་ནས་ལུས་མེད་ཡེ་ཤེས་ཀྱི་མཁའ་འགྲོ་མ་དཔའ་
བོ་རྣལ་འབྱོར་མའི་ཚོགས་ཀྱིས་བསྐོར་བ་སྤྱན་དྲངས། ཕྱི་ནང་གསང་བས་མཆོད།
ཛ་ ཧཱུྃབཾ་ ཧོ༔ དགུག་ བཞུག་ སླཪ་ ཡང་ འོད་ ཟེར་ འཕྲོས་ དཔའ་བོ་རྣལ་ འབྱོར་ མ་
རིགས་ལྔ་སྤྱན་དྲངས་ལ་མཆོད་དེ། ཡེ་ཤེས་བདུད་རྩི་དྲི་མ་མེད། །མི་བསྐྱོད་རྡོ་
རྗེས་དབང་བསྐུར་གསོལ། །ཞེས་གསོལ་བ་གཏབ་པས། ཀ་པ་ལ་ཡེ་ཤེས་ ཀྱི་
བདུད་རྩིས་གང་བ་སྤྱི་བོར་དབང་བསྐུར། ལུས་བདུད་རྩིས་གང་། ཆུ་ལྷག་མ་སྤྱི་
བོར་ལུད་པ་ལས། མི་བསྐྱོད་པས་དབུ་བརྒྱན། དེ་ལྟར་རྣམ་པ་གསལ་བ་ལ་ངོ་བོ་
སྟོང་པ་ཟུང་འཇུག་དབྱེར་མེད་དུ་བསྒོམ། དེ་ནས་རང་གི་སྙིང་ཁའི་པདྨ་འདབ་མ་
བཞི་པའི་ལྟེ་བར་ཏིཿ ༀ་ཨཿཧཱུཾ། མདབ་མ་བཞི་ལ་ཧ་རི་ནི་ས་བསམས་ལ།
ༀ་ཨཿཧཱུྃ་ཧ་རི་ནི་ས་ལ་སོགས་པའི་བཟླས་པ་ཅི་འགྲུབ་བྱ། མཁའ་འགྲོ་
དམར་ནག་ གཉིས་གཙོ་བོར་གང་བསྒོམ་པ་དེའི་སྤྲོ་བསྡུ་བྱ་ཐུགས་ཀར་ཧཱུཾ་ལ་
སེམས་བཟུང་། ཧཱུཾ་ལས་ཧཱུཾ་ཕྲན་མང་པོ་སྣ་བུག་ནས་འཕྲོས་པའི་རྡོ་རྗེའི་བཟླས་པ་
བྱ། གཙོ་འཁོར་ལྔས་ཀྱང་ཧ་རི་ནི་སའི་སྒྲ་སྒྲོགས་པར་བསམ། བཟླས་པས་སྐྱོ་ན་
ལྷ་སྐུ་རྣམ་པ་གསལ་བ་ངོ་བོ་སྟོང་པ་རང་བཞིན་སྤྲོས་པ་དང་བྲལ་བའི་རྫོགས་
262-231

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༧༽
རིམས་ལ་མཉམ་པར་བཞག་གོ །
གཏོར་མའི་རྣལ་འབྱོར་ནི། ཐོད་པ་མཚན་ ལྡན་ ཤ་ ལྔ་ བདུད་ རྩི་ ལྔས་
བཀང༌། ཨ་ཉེར་ཅིག་བརྗོད་པས་བསང་སྦྱངས། ཡཾ་ལས་རླུང་གི་དཀྱིལ་འཁོར་
སྔོན་པོ། རཾ་ལས་མེའི་དཀྱིལ་འཁོར་དམར་པོ། ཨ་ལས་ཐོད་པ་ཡངས་ཤིང་རྒྱ་ཆེ་
བའི་ནང་དུ། ཤ་ལྔ་བདུད་ རྩི་ ལྔ། ཡེ་ཤེས་ལྔ་བསམ། ༀ་ཨཿཧཱུཾ་བསྒོམ་ ཞིང་ སྣ་
བུག་ནས་རྡོ་རྗེའི་བཟླས་པ་ཧཱུཾ་སྤྲོས། རླུང་གཡོས་མེ་སྦར། རྫས་ཁོལ་བས་ཨོཾ་གྱིས་
རྒྱ་ ཆེར་ སྤེལ། ཨཱཿ ཟག་མེད་བདུད་རྩིར་གྱུར། ཧཱུཾ་ལས་འོད་འཕྲོས་ཡེ་ ཤེས་ ཀྱི་
བདུད་རྩི་བཀུག་ཐོད་པར་བྱོན་ཧཱུཾ་གི་ལན་གསུམ་དཀྲུགས་དམར་སེར་སྦྲང་ རྩི་
ཞུན་དམར་གྱི་ཁ་དོག་ལྟ་བུར་བསམ། མདུན་གྱི་ནམ་མཁར་ཡེ་ཤེས་ཀྱི་མཁའ་
འགྲོ་དཔའ་བོ་རྣལ་འབྱོར་མའི་ཚོགས་བསམ་གྱིས་མི་ཁྱབ་པ་སྤྱན་དྲངས་འབྲུ་
གསུམ་དང་ཧ་རི་ནི་སའི་རྗེས་ལ། བ་ལིཾ་ཏ་ཁ་ཧི་ཞེས་བཏགས་ལ་འབུལ། མཁའ་
འགྲོ་སྤྱིའི་གཏོར་སྔགས་ཀྱིས་འཇིག་རྟེན་པ་དང་འཇིག་རྟེན་ལས་འདས་པ་རྣམས་
ལ་ཕུལ་ལ་ཕྲིན་ལས་གཞོལ། འདོད་པའི་དོན་ལ་གསོལ་བ་གདབ། དགེ་བ་བསྔོ།
སྤྱོད་ལམ་གྱི་རྣལ་